b'\n_START_ARTICLE_\nSyv\xc3\xa4nneahvenet\n_START_SECTION_\nLajit ja anatomia\n_START_PARAGRAPH_\nSyv\xc3\xa4nneahveniin kuuluu l\xc3\xa4hteest\xc3\xa4 riippuen noin viidest\xc3\xa4toista kolmeenkymmeneen lajia, esimerkiksi hohtosyv\xc3\xa4nneahven (Epigonus telescopus), jotka jaetaan viiteen tai kuuteen sukuun. Ruumiinmuodoltaan lajit ovat pitkulaisia tai osa lyhyehk\xc3\xb6j\xc3\xa4 ja tukevahkoja. Tyypillisesti ne j\xc3\xa4\xc3\xa4v\xc3\xa4t alle 20\xc2\xa0cm:n pituisiksi ja suurimmat lajit voivat saavuttaa noin 58\xc2\xa0cm:n pituuden. Kalojen silm\xc3\xa4t ovat hyvin kookkaat ja muodoltaan py\xc3\xb6re\xc3\xa4t tai soikeat. Syv\xc3\xa4nneahvenilla on kaksi selk\xc3\xa4ev\xc3\xa4\xc3\xa4, joista etumainen on piikikk\xc3\xa4mpi. Taaempi selk\xc3\xa4ev\xc3\xa4 ja per\xc3\xa4ev\xc3\xa4 ovat suomupeitteiset. Suu on syv\xc3\xa4nneahvenilla suurikokoinen ja hampaat pienehk\xc3\xb6t.V\xc3\xa4ritl\xc3\xa4\xc3\xa4n syv\xc3\xa4nneahveniin kuuluvat kalat ovat punertavan ruskeita tai mustia.\n_START_SECTION_\nLevinneisyys ja elintavat\n_START_PARAGRAPH_\nSyv\xc3\xa4nneahvenia tavataan V\xc3\xa4limerest\xc3\xa4, Atlantista ja Intian valtamerest\xc3\xa4 lauhkeista vesist\xc3\xa4. Ne el\xc3\xa4v\xc3\xa4t 75\xe2\x80\x933\xc2\xa0700 metrin syvyydess\xc3\xa4 merenpinnasta. Syv\xc3\xa4nneahvenlajien ravintoon kuuluvat pienet selk\xc3\xa4rangattomat planktoneli\xc3\xb6t, kuten \xc3\xa4yri\xc3\xa4iset ja hankajalkaiset.'